خلق ارا مقیاسده گی هوشدار لر گه قره مسدن, امریکا قوشمه ایالت لری دولت رهبری دونالد ترامپ بیت المقدس نی اسرائیل پایتختی اوله تن آلدی.  اوشبو مقاله ده خودی منه شوو خصوصده بحث ایته میز عزیز دوست لر.
ترامپ نینگ بیت المقدس نی اسرائیل پایتختی اوله راق تن آلیشی آرتیدن امریکا قوشمه ایالت لری اسرائیل نینگ بیت المقدس نی اشغال ایتیشی دن 50 ییل کیین اوشبو شهر نی اسرائیل پایتختی صفتیده تن آلگن ایلک اولکه دن عبارت بولدی. اوشبو قرار فقط گینه اورته شرق و اسلام اولکه لری ایمس, عینی دمده اوروپا ده هم عکس العمل گه سبب بولدی.  دنیا نینگ فرقلی جای لریده انسان لر اوشبو قرار گه قرشی ناراضی چیلیک نمایش لری اوتکزدی.  
ترامپ نینگ اوشبو قراری نینگ ایککی سببی بار.  ترامپ, امریکا قوشمه ایالت لری دولت رهبری ایتیب سیله نیشی تقدیرده, بیت المقدس نی اسرائیل نینگ پایتختی اوله راق تن آله دیگن لیگی نی بیلدیرگن ایدی.  شونده ی قیلیب امریکا قوشمه ایالت لری و اسرائیلده گی موسوی لوبی سی گه قیلگن وعده سی گه وفا قیلگن بولدی.  عینی دمده ایچکی سیاستده کتته قیین چیلیک لر گه دوچ کیلیب قالگن ترامپ, خودی منه شوو حرکتی بیلن ینه اوشبو تامان لرنینگ حمایه سی نی کسب ایتیش نی آرزو ایتماقده.  
امریکا قوشمه ایالتلری اوشبو قراری بیلن خلق ارا حقوق نی انیق روشده پایمال قیلماقده.  میلادی 1980 نچی ییلی آگست آیی نینگ 20 نچی کونیده بیرلشگن ملت لر تشکیلاتی خوف سیزلیک کینگشی تامانیدن قبول قیلینگن 478 سانلی قرارده, بیت المقدس نینگ موقفی نینگ اوزگرتریلیشی بیلن علاقه لی برچه تشبث لرنینگ حقوقی جهت دن هیچ قنده ی بیر اعتبار گه ایگه ایمس لیگی بیلدیریلگن وضعیتده.  هر قنده ی بیر دولت نینگ دیپلماتیک نماینده لیگی نی بو ییر گه آلیب باریشی تقدیرده, باشقه جای گه انتقال ایتتیریشی طب ایتیلگن اوشبو قرارده.  بیرلشگن ملت لر تشکیلاتی اساسچی معاهده سی گه کوره, بیرلشگن ملت لر تشکیلاتی خوف سیزلیک کینگشی قرار لری نینگ برچه اعضا دولت لر تامانیدن قبول ایتیلیشی کیره ک.  شوباعث امریکا قوشمه ایالتلری نینگ میلادی 1980 نچی ییلیده قبول قیلینگن بیرلشگن ملت لر تشکیلاتی خوف سیزلیک کینگشی نینگ اوشبو قراری گه اویغون حرکت ایتیشی ضروری.  
ترامپ نینگ بیت المقدس بیلن علاقه لی اوشبو قراری نینگ منطقه ده جدی حادثه لر گه سبب بولیشی ممکن.  اوشبو بحران نینگ, فلسطین, اسرائیل و اورته شرقده ینگی اوروش لرنینگ باشلب کیتیشی گه سبب بولیشی احتمالی موجود.  اسرائیل نینگ, سوریه ده ایران نینگ کوچی نینگ آرتیب باریتگن لیگی و حزب الله نینگ نفوذی دن جوده راحت سیز ایکن لیگی انیق بیر حقیقت دن عبارت.  میلادی 2006 نچی ییلیده هم فلسطینده یوز بیرگن ایریم ینگی لیک لر اسرائیل بیلن حزب الله آره سیده گی اوروش لرنینگ باشلب کیتیشی گه سبب بولگن ایدی.  حاضرگی کونده اورته شرقده گی وضعیت گه قره گنده, جدی بیر قطب له شیش معما سی نینگ بحث موضوعی ایکن لیگی کورینماقده.  بیر تامانده اسرائیل طرفداری بیر امریکا رهبریتی, باشقه بیر تامانده ایسه ایچکی سیاسی معما لر گه دوچ کیلیب قالگن بیر اسرائیل حکومتی, فلسطینده تامان لرنینگ متحد بوله آلمیتگن لری و حزب الله نینگ حربی کوچی نینگ آرتیب باریتگن لیگی کوزگه تشلنماقده. خودی منه شوو وضعیت, میلادی 2006 نچی ییلیده گی وضعیت گه اوخشه ماقده.  
باشقه بیر تاماندن ایسه ترامپ نینگ بیت المقدس بیلن علاقه لی اوشبو قراری معطل بولیب تورگن اسرائیل – فلسطین تینچ لیک پروسه سی گه ضربه اورماقده.  آلدین هم اسرائیل نینگ بیت المقدس و غربی نوارده قانونی بولمه گن بیر شکلده یهودی تورر جای لر قوریشی, بیت المقدس نی اوز پایتختی گه ایلَنتیریش گه حرکت ایتیشی و مهاجر لر بیلن علاقه لی بولمَیدیگن سیاست لری مذاکره لرنینگ توختب قالیشی گه سبب بولگن ایدی.  ایندی  ترامپ نینگ بیت المقدس بیلن علاقه لی اوشبو قراری نینگ خودی منه شوو تینچ لیک پروسه سی نینگ بوتونلی توختب قالیشی گه سبب بولیشی ممکن.  
اوشبو قرار آرتیدن اورته شرقده امریکا قوشمه ایالت لری گه قرشی عکس العمل لر میزانی نینگ آرتیب کیته دیگن لیگی معلوم بیر حقیقت نی تشکیل ایتماقده.  عینی دمده ترامپ نینگ اوشبو تشبثی امریکا نینگ ایچیده هم تنقید ایتیلماقده البته که.  بیراق, اوشبو قرار اورته شرقده فقط گینه ترامپ نینگ اوزی ایمس, بلکه امریکا قوشمه ایالت لری گه قرشی هم عکس العمل لرنینگ آرتیب کیتیشی گه سبب بوله دی.  شونده ی قیلیب اوشبو قرار بیلن اورته شرق خلق لری آره سیده امریکا قوشمه ایالتلری گه قرشی مخالفت میزانی آرتیب کیته دی.  عینی دمده اوشبو قرار نینگ اورته شرقده افراطی لیک نینگ آرتیب کیتیشی گه هم سبب بولیشی ممکن.  عدالت سیزلیککه دوچ کیلیب قالگن انسان لر, اوشبو عدالت سیزلککه گه قرشی کیره ک لیک جواب نینگ بیریلمسلیگی آرتیدن ینه ده کوپراق عکس العمل کورسه ته دی.  اوشبو وضعیت نینگ اوزی ایسه, منطقه ده رادیکالیزم میزانی نینگ آرتیب کیتیشی اوچون زمینه یره تماقده.  
ترامپ نینگ بیت المقدس بیلن علاقه لی اوشبو قراری دنیا سیاستی جهتی دن اوزی گه خاص بیر اهمیت گه ایگه.  خودی منه شوو قرار نینگ امریکا قوشمه ایالتلری بیلن اوروپا بیرلیگی آره سیده گی مناسبت لرنینگ بوزیلیب قالیشی گه هم سبب بولیشی ممکن.  اوروپا بیرلیگی نینگ اینگ مهم اولکه لریدن بیری بولگن فرانسه و آلمان نینگ اوشبو قرار گه مخالفت ایتگن لیگی کورینماقده. اوروپا بیرلیگی ترامپ نینگ بیت المقدس بیلن علاقه لی اوشبو قراری نینگ خلق ارا حقوققه ضد ایکن لیگی نی بیلدیردی.  شونده ی قیلیب بیرلشگن ملت لر تشکیلاتی قرار لری دایره سیده اوشبو معما گه بیر ییچیم یولی نینگ تاپیلیشی نی طلب ایتدی.  سونگگی پیت لرده انگلستان نینگ هم سوریه و عراق بیلن علاقه لی سیاست لری سببلی ترامپ رهبریتی دن اوزاق له شیب باریتگن لیگی کوزگه تشلنماقده.  ترامپ نینگ اوشبو قراری نینگ خودی منه شوو اَیریلیق نی چقورلشتیره دیگن لیگی و اوروپا بیلن انتلانتیک آره سیده گی اتفاققه گه هم ضرر بیره دیگن دیک کورینماقد.   
 حاضرچه ترامپ گه قرشی اینگ قتتیق عکس العمل نی اسلام عالمی نینگ عرب بولمه گن اولکه لری نینگ کورستیتگن لیگی کوزگه تشلنماقده.  اوشبو وضعیت نی اینگ یخشی درک ایتگن اولکه لر دن بیری هم ترکیه جمهوریتی دن عبارت بولیب اینگ قتتیق عکس العمل کورستماقده.  ترکیه اوشبو بیانات لری آرتیدن ایسه دیپلماتیک فعالیت لری نی هم دوام ایتتیرماقده.  ترکیه نینگ اوشبو بیاناتلریده, اسلام عالمیده گی حساسیت لر بیلن خلق ارا حقوق و بشریت اوچون بیت المقدس نینگ اهمیتی باره سیده بحث ایتیلماقده.  اوشبو پیام عینی دمده جهانی بیر پیامدن عبارت.  اوشبو دایره ده ترکیه نینگ دنیا نینگ حمایتی نی کسب ایتیشی تقدیرده, خلق ارا مقیاسده دیپلوماسی گه ایشانچ ضربه ییمه گن بوله دی. شونده ی قیلیب امریکا رهبریتی نینگ جدی بیر دیپلماتیک, سیاسی و اجتماعی مقاومت که دوچ کیلیب قالیشی تقدیرده, بیت المقدس بیلن علاقه لی قراری توغری سیده آرقه گه قدم تشلش گه مجبور بولیب قاله دی.  اوشبو بحران نینگ ییچیلیشی اوچون اسلام عالمی اولکه لری نینگ رولی هم انچه کتته.  اسلام عالمی نینگ ایچکی نزاع لر نی بیر تامان گه قویب بیر یقه دن چیقاریشی تقدیرده, اوشبو بحران نینگ قیسقه بیر مدت مابینیده ایجابی بیر شکلده ییچیلیشی ممکن.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
